પાછલા વર્ષ પર એક નજર માંડીએ તો ૨૦૧૧ દરમ્યાન વ્યાજ પર પૈસા મેળવવાની તક ઓછી થઈ છે. વળી વ્યાજના દરમાં વધારો અને બાંધકામનો વધુ ખર્ચ જેવી પરિસ્થિતિ ડેવલપરો માટે ચિંતાજનક પુરવાર થઈ છે. બૅન્કોએ જગ્યા ખરીદવા માટેના પૈસા આપવાનું ધીમું કરી દીધું હતું. ડેવલપરોએ હાથમાં લીધેલા કૉન્ટ્રૅક્ટ પૂરા નહોતા થતા એટલે પ્રાઇવેટ ઇક્વિટી પ્લેયર પાસેથી પૈસૌ મેળવવાની આશા વધતી ગઈ. આ ઉપરાંત ફૉરેન રોકાણકારો પર યુરોપિયન મંદી પછી હાલના માર્કેટની પરિસ્થિતિ સારી નથી દેખાતી એમ વિચારી થોડા નિરાશાવાદી થઈ ગયા અને ગવર્નમેન્ટે અમુક નિયમોમાં પણ ફેરફાર કર્યા. એને પરિણામે પણ એ લોકો રોકાણ કરવાની ઇચ્છા નથી કરતા. આરબીઆઇના ડેટા જણાવે છે કે કુલ રિયલ એસ્ટેટને બૅન્ક તરફથી ધિરાતી રકમ ગયા વર્ષે ૧૫.૭ ટકા હતી તે આ વખતે એ જ સમય દરમ્યાન ફક્ત ૧૧.૬ ટકા સુધી જ વધી છે. એફડીઆઇ (ફૉરેન ડાયરેક્ટ ઇન્વેસ્ટમેન્ટ)ના આંકડા પણ જણાવે છે કે વાર્ષિક રીતે ૨૬ ટકાનો ઘટાડો છે.